**Referat Jægerrådsmøde i Skanderborg kommune på Vestermølle 02.05.23 Kl. 17.30**

Til stede: Mads Nørdam, Robert Mazanti, Charles Zacho, Ole Andersen, Uffe Jakobsen, Linda Kolling (ref.).  
Der er afbud fra Dirk B. Andersen, Henning Østergaard og Mogens Dammand.

**Dagsorden:**

1. **Godkendelse af dagsorden – dagsordenen blev godkendt.**
2. **Forståelse for reguleringer af råger og jagter på kommunens arealer.**

Jægerrådet er øverste myndighed i forhold til afholdelse af fællesjagterne og reguleringen.  
Jægerrådet kan uddele arbejdsopgaver omkring den praktiske udførelse af jagterne til Fællesjagtudvalget. Det aftales at Hørning Jagtforening står for jagterne i Sandagerkær inkl. det nye stykke bag Sommerbækken.   
Kontakten til kommunen varetages af Uffe Jakobsen.  
Reguleringstilladelser bliver søgt for alle områderne på en gang, da det er kommunen der skal søge dem hjem. Derefter bliver de fremsendt til relevante foreninger gennem kontaktpersonerne der sidder repræsenteret i Jægerrådet.   
Det besluttes at der ikke må opkræves betaling for reguleringerne – men Fællesjagtudvalget fastsætter en pris for deltagelse i jagterne og evt. pris for vildtet.

1. **Konstituering af Jægerråd efter årsmødet**

A: Næstformand: Ole Andersen

B: Grøntråds repræsentant: Linda Kolling

C: Referent: Linda Kolling

1. **Orientering fra formand, herunder forslag til forretningsorden.**Mads orienterede om et par kommende arrangementer for formændene fra Jægerrådene via Danmarks Jægerforbund.  
   Mads og Linda laver et udkast til en meget kort forretningsorden som skal specificere uklarheder i forhold til forbundets vedtægter. Udsendes forud for næste møde.
2. **Orientering fra Grønne Råd**Mads sørger for at Linda bliver indmeldt til Jægerforbundet – samt til kommunen.
3. **Orientering vedrørende start på rågeregulering**Uffe sørger for at der bliver udsendt mail til medlemmer fra Jægerrådet med datoerne for rågeregulering – så alle kan sende videre til deres medlemmer i foreningerne.
4. **Nyt fra foreningerne**Det er primært Facebook og mails der bliver benyttet til kommunikation med medlemmerne.
5. **Henvendelse fra mårhundegruppen**

Til

Jægerrådet Skanderborg Kommune

Vi henvender os på vegne af kommunens mårhundegruppe, da vi har brug for økonomisk hjælp til at kunne udføre vores opgave - samt Jægerrådets stemme i forhold til at råbe Jægerforbundet og det politiske niveau op.

I starten af 2023 har vi oplevet at telefonselskaberne enten opsiger aftalerne vi har på sim-kort til vildtkameraerne, eller hæver prisen markant. Det betyder at flere af de frivillige mårhunde-reguleringsjægere dropper deres kameraer helt eller delvist. Vi forudser i alt fald, at det vil blive færre pladser, der bliver overvåget fremadrettet.

Som det er nu betaler mange af reguleringsjægerne selv for deres sim-kort. Nogle få af de fælles kameraer bliver betalt af bl.a. Skanderborg Jagtforening. Det er typisk de kameraer vi bruger til udlån, for at kunne af- eller bekræfte mistanke om mårhund i et område.

Hvis vi ikke finder en løsning på dette, er vi bekymrede for at antallet af mårhunde igen vil stige i vores område.

Vildtkameraerne er en meget væsentlig brik i forhold til mårhunde-reguleringen, da de muliggør at flere pladser kan overvåges, og reguleringsjægerne kan aflæse mårhundenes rytme i forhold til pladsen, så det kan lade sig gøre at foretage reguleringen om natten så effektivt, at det stadig er muligt at kunne passe lønarbejde i dagtimerne.

Umiddelbart har vi 2 ideer:

1. Vi ønsker at Jægerrådet i Skanderborg kommune hurtigst muligt retter henvendelse til Danmarks Jægerforbund med ønske om, at der skal laves et samarbejde med et eller flere teleselskaber om storhandelsaftale på Machine2Machine abonnementer, så vi den vej igennem kan få prisen ned. Vi ved, at forslaget allerede er rejst fra Mårhundegruppen i Horsens, men de har ikke fået svar. Derfor ønsker vi, at Jægerrådet benytter deres politiske indflydelse til at skubbe på denne sag. Da reguleringen er i alles interesse, ville et samarbejde med Miljøstyrelsen være oplagt.
2. Vi ønsker her og nu at Jægerrådets medlemmer (typisk formændene fra jagtforeninger i Skanderborg kommune) vil drøfte om det kunne være muligt, at foreningerne laver aftaler omkring betaling af sim-kort til brug i kameraerne. Vi synes, at en fælles aftale vil være ønskværdig, da mårhundegruppens arbejde gælder hele kommunen og på tværs af foreninger, men vi er åbne over for alle løsninger.

Hvis Jægerrådet i Skanderborg kommune vil høre flere detaljer om problemet, samt de udfordringer vi oplever med mårhundene nu, så vil vi gerne tilbyde at deltage i et møde.

På mårhundegruppens vegne

Viggo Hansen og Linda Kolling

Mobil-abonnementerne er faldet i pris, så umiddelbart er problemet ikke ret stort nu. Fremadrettet er der ønske om at Jægerrådet tager mårhunde-regulering op med kommunen, så det bliver skrevet ind i jagtaftalen fremadrettet, så der bliver gjort opmærksom på det arbejde vi gør for kommunen.

**9. Eventuelt**Ønsker for start på møderne kl. 19 – og ikke for lange…

**10. Dato for næste møde: Onsdag den 6/9-23 kl. 19 på Vester Mølle**Mads fremsender dagsorden seneste 7 dage før mødet.  
Punkter til næste møde:   
Kan vi gøre noget for at få flere deltagere med på jagterne på de kommunale arealer?  
Gennemgang af mulig forretningsorden